Posti tänava eskiisi loonud Kersti Lootuse sõnul ei ole tema ideedest suurt midagi alles jäänud ja seetõttu on arhitekti ainus mure, et puud kasvama läheksid.
„Kokkuvõtlikult on Posti tänav ainult skeem eskiisprojektis pakutust,” ütles Lootus. Tema sõnul võib Posti tänava remonti nimetada asfaldi asendamiseks kividega, mitte tervikliku linna peatänava kujundamiseks. Lootusprojekti pakutust realiseerusid tänaval vaid pingid ja lambid.
Viltu hakkas vedama juba ehitusprojekti koostades, kuhu Lootust ei kaasatud. Kuna valminud projekt keskendus vaid tee-ehitusele, ei andnud Lootus sellele oma heakskiitu. Haljastuse vähesuse tõttu projektis oli ehitaja palunud Lootusel teha haljastusele eraldi projekt, mis ehitusel ei realiseerunud.